На основу члана 68. Статута општине Нова Варош ("Службени лист општине Нова Варош", бр.4/2019, 4/2020 и 17/2024), разматрајући молбу Дома здравља Нова Варош за одобрење средстава за потребе ангажовања Каравана бесплатних ултразвучних прегледа дојки „Буди храбра, прегледај се“ у Новој Вароши, Општинско веће општине Нова Варош на седници одржаној 10.04.2025.године, донело је

**З А К Љ У Ч А К**

**УДОВОЉАВА СЕ** захтеву Дома здравља Нова Варош и одобравају средства у износу од 105.000,00 динара, за ангажовање Каравана бесплатних ултразвучних прегледа дојки „Буди храбра, прегледај се“ ради подизања свести о борби против карцинома дојки и унапређења здравља жена у општини Нова Варош. Организацију Каравана спроводи Удружење за едукацију, превенцију и подршку оболелима од карцинома дојке “Жена уз жену“ из Сопота.

Средства из става 1. овог Закључка, исплатиће се са позиције буџета општине Нова Варош за 2025.годину, планиране за здравствену заштиту.

За реализацију предметног закључка, стараће се Одељење за финансије и буџет Општине Нова Варош, Дом здравља Нова Варош и Удружење за едукацију, превенцију и подршку оболелима од карцинома дојке “Жена уз жену“ из Сопота.

Сва међусобна права и обавезе регулисаће се посебним уговором који ће бити закључен између председника Општине Нова Варош, директора Дома здравља Нова Варош и представника Удружење за едукацију, превенцију и подршку оболелима од карцинома дојке “Жена уз жену“ из Сопота.

**ОПШТИНСКО ВЕЋЕ ОПШТИНЕ НОВА ВАРОШ**

**Број:** **001719706 2025 06356 003 000 060 107/20 од 10.04.2025.године**

**ПРЕДСЕДНИК**

**Општинског већа**

**Бранко Бјелић**